Էդուարդ Շարմազանով

Էդուարդ Հովսեփի Շարմազանով (), հունական ծագմամբ հայ քաղաքական, պետական և կուսակցական գործիչ, մանկավարժական գիտությունների թեկնածու, ՀՀ Ազգային ժողովի նախագահի տեղակալ (2011-2019), ՀՀԿ գործադիր մարմնի անդամ։

 Կենսագրություն 
Ծնվել է 1975 թվականի նոյեմբերի 8-ին Թումանյանի շրջանի (ներկայումս՝ Լոռու մարզ) Ալավերդի քաղաքում, հունական ընտանիքում։ 1997 թվականին ավարտել է Խաչատուր Աբովյանի անվան մանկավարժական ինստիտուտի պատմաաշխարհագրական ֆակուլտետի պատմության բաժինը, 2000 թվականին` ՀՊՄԻ հայոց պատմության ամբիոնի ասպիրանտուրան, իսկ 2006 թվականին` Եվրոպայի խորհրդին կից Մոսկվայի քաղաքական հետազոտությունների դպրոցը։

Ամուսնացած է, ունի երկու երեխա։

 Աշխատանքային գործունեություն 
մինի|ձախից|Հունաստանի ԱԳ փոխնախարար Կիրիակոս Գերոնտոպուլոսի հանդիպումը Հայաստանի խորհրդարանի փոխնախագահ Էդուարդ Շարմազանովի հետ, 2013 թվականի դեկտեմբերի 12։
2005 թվականի հունիսի 1-ին Հայաստանի վարչապետ՝ Անդրանիկ Մարգարյանի որոշմամբ նշանակվել է Հայաստանի վարչապետի օգնական։ 2007 թվականի հունիսի 6-ին Հայաստանի վարչապետի որոշմամբ ազատվել է Հայաստանի վարչապետի օգնականի պաշտոնից։

2007 թվականի մայիսի 12-ին Հայաստանի Ազգային ժողովի պատգամավոր է ընտրվել համամասնական ընտրակարգով Հայաստանի Հանրապետական կուսակցությունից։ 2008-2011 թվականներին եղել է ԱԺ սոցիալական հարցերի մշտական հանձնաժողովի անդամ, իսկ 2011-2019 թվականներին՝ ՀՀԿ մամուլի խոսնակ։

2011 թվականի դեկտեմբերի 6-ին ընտրվել է Հայաստանի Ազգային ժողովի նախագահի տեղակալԷԴՈՒԱՐԴ ՇԱՐՄԱԶԱՆՈՎԻՆ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԱԶԳԱՅԻՆ ԺՈՂՈՎԻ ՆԱԽԱԳԱՀԻ ՏԵՂԱԿԱԼ ԸՆՏՐԵԼՈՒ ՄԱՍԻՆ։ 2012 թվականի մայիսի 6-ին Ազգային ժողովի պատգամավոր է ընտրվել համամասնական ընտրակարգով Հայաստանի Հանրապետական կուսակցության համամասնական ընտրացուցակով։ 2012 թվականի մայիսի 31-ին ընտրվել է Հայաստանի Ազգային ժողովի նախագահի տեղակալԷԴՈՒԱՐԴ ՇԱՐՄԱԶԱՆՈՎԻՆ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԱԶԳԱՅԻՆ ԺՈՂՈՎԻ ՆԱԽԱԳԱՀԻ ՏԵՂԱԿԱԼ ԸՆՏՐԵԼՈՒ ՄԱՍԻՆ։

2017 թվականի ապրիլի 2-ին Հայաստանի Ազգային ժողովի պատգամավոր է ընտրվել Հայաստանի Հանրապետական կուսակցության ցուցակով։ Եղել է ԱԺ նախագահի տեղակալը։

2019 թվականից այլևս պատգամավոր չէ։

 Գիտական գործունեություն 
Մանկավարժական գիտությունների թեկնածու է, որի ատենախոսական թեման եղել է՝ «Գարեգին Նժդեհի մանկավարժական հայացքները»։ Մի շարք գիտական, հրապարակախոսական հոդվածների, «Գարեգին Նժդեհը և ռազմական մանկավարժության հիմնահարցերը» մենագրության հեղինակն է։ 1995 թվականին հիմնադրել է Ալավերդու ուսանողական «Զարթոնք» միությունը, 1997-1999 թվականներին եղել է ՀՊՄԻ ուսանողական գիտական ընկերության ղեկավարը։ 1999-2002 թվականներին աշխատել է թիվ 159 կրթահամալիրում՝ որպես ուսուցիչ, 2002-2005 թվականներին` ՀՊՄԻ ուսանողական խորհրդի նախագահ, ռեկտորի օգնական, ՀՊՄՀ Հայոց պատմության ամբիոնի դասախոս, ՀՀԿ երիտասարդական կազմակերպության փոխնախագահ։

 Պարգևներ 
 2003 թվականին արժանացել է Հայաստանի վարչապետի շնորհակալագրին և մրցանակին՝ Հայաստանի Հանրապետության երիտասարդական քաղաքականության բնագավառում ակտիվ քաղաքական գործունեություն ծավալելու համար։ 
 2005 թվականին արժանացել է «Հայկյան» մրցանակին՝ որպես ուսանողական ինքնակառավարման մարմնի լավագույն ղեկավար։ 
 2006 թվականին պարգևատրվել է ՀՀ ՊՆ «Գարեգին Նժդեհ» մեդալով։ 
 2008 թվականին պարգևատրվել է «Անդրանիկ Օզանյան» մեդալով։
 2009 թվականին պարգևատրվել է Ֆրիտյոֆ Նանսենի ոսկե հուշամեդալով։
 2011 թվականին պարգևատևվել է ԱՊՀ միջխորհրդարանական վեհաժողովի պատվոգրով և հուշամեդալով։
 2015 թվականին պարգևատևվել է Մխիթար Գոշի մեդալով Է. Հ. ՇԱՐՄԱԶԱՆՈՎԻՆ ՄԽԻԹԱՐ ԳՈՇԻ ՄԵԴԱԼՈՎ ՊԱՐԳԵՎԱՏՐԵԼՈՒ ՄԱՍԻՆ։

 Ծանոթագրություններ 

 Արտաքին հղումներ 
 Չէին սպասում - Էդուարդ Շարմազանով

Կատեգորիա:20-րդ դարի հայ քաղաքական գործիչներ
Կատեգորիա:21-րդ դարի հայ քաղաքական գործիչներ
Կատեգորիա:Գարեգին Նժդեհ մեդալակիրներ
Կատեգորիա:ՀՀ ԱԺ 4-րդ գումարման պատգամավորներ
Կատեգորիա:ՀՀ ԱԺ 5-րդ գումարման պատգամավորներ
Կատեգորիա:ՀՀ ԱԺ 6-րդ գումարման պատգամավորներ
Կատեգորիա:ՀՀ վարչապետի հուշամեդալակիրներ
Կատեգորիա:ՀՀԿ անդամներ
Կատեգորիա:ՀՊՄՀ շրջանավարտներ
Կատեգորիա:Հայ քաղաքական գործիչներ
Կատեգորիա:Հայաստանի հույներ
Կատեգորիա:Մանկավարժական գիտությունների թեկնածուներ
Կատեգորիա:Մխիթար Գոշի մեդալակիրներ